open-index/open-wikipedia-markdown huggingface dataset:
Trigonosefaliya

**Trigonosefaliya** – bu metopik chokning (qadimgi yunoncha metopon " peshona " dan) muddatidan oldin qoʻshilishi natijasida uchburchak peshonaga olib keladigan tugʻma holat. Ikki frontal suyakning muddatidan oldin birlashishi koʻndalang oʻsish cheklanishiga va parallel oʻsish kengayishiga olib keladi. Bu sindromning tarkibiy qismlaridan biri sifatida boshqa anormallik bilan birga yoki alohida shaklda paydo boʻlishi mumkin. Bu atama qadimgi yunoncha trigonon „uchburchak“ va cephale „bosh“ soʻzlaridan kelib chiqqan.
## Tarix
Ilgari, notoʻgʻri shakllangan bosh suyagi bilan tugʻilgan odamlar tashqi koʻrinishiga qarab rad etilgan. Bu intellektual rivojlanish koʻpincha normal boʻlsa ham, dunyoning turli burchaklarida hamon saqlanib qolmoqda. Avstriyalik shifokor Frans Jozef Gall 19-asr boshlarida oʻzining *" Umuman asab tizimining, xususan, miyaning anatomiyasi va fiziologiyasi"* asari orqali frenologiya fanini taqdim etdi.

Gippokrat trigonosefaliyani quyidagicha taʼriflagan: erkaklarning boshlari bir-biriga oʻxshamaydi va barcha erkaklar boshining tikuvlari bir xil shaklda qurilgan. Shunday qilib, kimda boshning oldingi qismida oʻsimta boʻlsa (koʻtarilish deganda suyakning qolgan qismidan tashqariga chiqadigan dumaloq oʻsimtasi nazarda tutiladi), unda boshning tikuvlari yunoncha „tau“ harfi shaklini oladi.
## Sabab
Trigonosefaliya sindromda ham, mustaqil ravishda ham paydo boʻlishi mumkin. Trigonosefaliya quyidagi sindromlar bilan bogʻliq: Bohring-Opitz sindromi, Muenke sindromi, Yakobsen sindromi, Baller-Gerold sindromi va Say-Meyer sindromi. Trigonosefaliyaning etiologiyasi asosan nomaʼlum, ammo uchta asosiy nazariya mavjud. Trigonosefaliya, ehtimol, koʻp faktorli tugʻma holatdir, ammo bu nazariyalarning cheklangan dalillari tufayli bu haqda ishonchli xulosa chiqarish mumkin emas.
## Davolash
Davolash shakli va hajmiga eʼtibor berib, jarrohlik yoʻli bilan amalga oshiriladi. Jarrohlik odatda bir yoshdan oldin amalga oshiriladi, chunki bunda intellektual natija yaxshiroq ekanligi haqida xabar berilgan.
## Epidemiologiya
Metopik sinostoz bilan kasallanish dunyo miqyosida taxminan 1:700 va 1:15,000 yangi tugʻilgan chaqaloqlar orasida (har bir mamlakatda farq qiladi). Trigonosefaliya erkaklarda ayollarga qaraganda 2:1 dan 6,5:1 gacha koʻproq kuzatiladi. Metopik sinostozda irsiy aloqalar aniqlangan, ularning 5,5% yaxshi aniqlangan sindrom edi. Trigonosefaliyada ona yoshi va tugʻilish vazni 2500 g dan kam boʻlishi ham rol oʻynashi mumkin. Bu maʼlumotlar taxminlarga asoslangan va haqiqiy maʼlumot bermaydi.
## Havolalar
* Trigonosefaliya kasalligining kelib chiqish sabablari
* Bolalarda kasallikni oldini olish va uni davolash

## Manbalar
Sobir Safaraliyev

**Sobirjon Safaraliyev** (2002-yil 2-mayda tugʻilgan) – oʻzbekistonlik eshkak eshuvchi. Sobirjon 2020-yilgi yozgi Olimpiya oʻyinlarida ishtirok etgan.

## Manbalar

## Havolalar

* Sobir Safaraliyev Xalqaro eshkak eshish federasiyasi saytida
* Sobir Safaraliyev Olimpiada Sport maʼlumotnomasi saytida
Koʻkrak suti bilan boqish harakati butunjahon ittifoqi

**Koʻkrak suti bilan boqish harakati butunjahon ittifoqi** (**WABA**) – bu emizishdagi toʻsiqlarni bartaraf etish va Innocenti deklaratsiyasiga muvofiq harakat qilish uchun global miqyosda ishlaydigan jamoa. Ushbu ittifoq tarkibidagi guruhlar turli xil masalalarni isteʼmolchi huquqlari himoyachisi, onalar va laktatsiya maslahatchilari oʻlaroq hal qiladilar.

WABAni yaratishda ishtirok etgan turli tashkilotlar va shaxslar orasida pediatriya va chaqaloqlar ovqatlanish nutrisiologiyasi boʻyicha ikki mutaxassis Derrick va Patrice Jelliffe ittifoq tashkil etilishida va dastlabki tashabbuslarning boshlanishida muhim rol oʻynagan.

WABA har yili 1-avgustdan 7-avgustgacha oʻtkaziladigan Butunjahon emizish haftaligini 170 dan ortiq mamlakatlarda emizish boʻyicha barcha hukumatlar va jamoatchilikning saʼy-harakatlarini birlashtirish uchun tashkil etilgan.

## Kampaniyalar
WABA turli xil reklama kampaniyalarini tashkillashtirgan:

### 1991-yildan hozirgacha
Baby Friendly Hospital Initiative (BFHI) UNICEF va Jahon sogʻliqni saqlash tashkilotining qoʻshma kampaniyasi boʻlib, asosan Innocenti deklaratsiyasi tamoyillarini amalga oshiradi.

### 1993-yil
1993-yilgi kampaniya onalarga qulay ish joylarini rivojlantirish muammosi ustida ish olib borgan. Umuman olganda, bu yilgi kampaniya onalar oʻzlarining ish joylarida emizish bilan bogʻliq hech qanday muammo boʻlmasligiga eʼtibor qaratishgan.

### 1994-yil
1994-yilgi kampaniyaning asosiy maqsadi Innocenti deklaratsiyasi talablariga javob berish uchun barcha mamlakatlarda koʻkrak suti oʻrnini bosuvchi mahsulotlarning xalqaro marketing kodeksini qayta joriy etish edi.

### 2024-yil – [[Oʻzbekiston]]

Oʻzbekistonning Toshkent shahrida 30-iyul kuni LED-ekranlarda Butunjahon emizish haftaligi doirasida qilingan axborot kampaniyasining bir qismi boʻlmish „Onasini emsin“ jumlasi paydo boʻlgan. Tashkilotchilar shu orqali soʻkinishga aylanib ketgan jumlaning „birlamchi maʼnosi“ni qaytarishga uringan. „Maqsad – aslida maʼnosi yaxshi boʻlgan, ammo jamoatchilik ichida haqorat sifatida ishlatiladigan iborani oʻzining asl maʼnosiga qaytarish va ona suti bilan boqishni targʻib qilish“, – deyiladi Delivery Unit xabarida. Idora hisob-kitoblariga koʻra, bannerlar tarqatilgan paytdan boshlab 24 soatdan kamroq vaqt ichida kampaniya 1 milliondan ortiq faol auditoriyani qamrab olgan.

Keyinroq „Onasini emsin – bu soʻkinish emas, shifokor tavsiyasi“ yozuvi bilan tizer bannerlar ham eʼlon qilingan.

Axborot kampaniyasi doirasida 1−7-avgust kunlari yosh auditoriya eʼtiborini jalb qilish maqsadida ijodiy tadbirlar ham oʻtkazilishi rejalashtirilgan:

* ijtimoiy tarmoqlardagi qisqa videolar: onalar uchun ovqatlanishiga oid mutaxassislar va shifokorlar ishtirokida koʻrsatmalar tayyorlash;
* mijozlar eʼtiborini emizish foydalariga qaratish uchun chakana savdo doʻkonlaridagi javonlarda reklamalar joylash;
* tibbiyot muassasalarida tashviqot ishlarini olib borish;
* Respublika ixtisoslashtirilgan ona va bola salomatligi ilmiy-amaliy tibbiyot markazining ultratovush tekshiruvi xonalarida, bola ota-onasidan oʻzini ona suti bilan boqishini soʻragan murojaati.

## Manbalar
Pir Bakran maqbarasi

**Pir Bakran maqbarasi** () Pir Bakran tumani markazi Pir Bakran shahridagi tarixiy maqbara. Maqbara Hulokuiylar davrida qurilgan. Uning bitiklaridagi Rashidun xalifalarining nomlari binoning moʻgʻullar islomni qabul qilgan dastlabki davrlarga tegishli ekanligini va ular hali ham sunniy boʻlganligini koʻrsatadi. Maqbara hovlisi devorlar, kichik ayvonlar va bosh ayvonning ravoqli darvozalari bilan oʻralgan boʻlib, Muhammad Nagʻashning asarlari kufiy yozuvi bilan bitilgan, baʼzi qismlari turli naqshlar bilan bezatilgan. Muhammad ibn-i Bakronning qabri hovli orqasida joylashgan. Uning shimoliy tomonida kichkinagina yopiq xona bor, bu uning dars bergan joyi boʻlishi mumkin. Maqbara koshinlar bilan bezatilgan.
## Manbalar

## Adabiyotlar

*
Aladdin minorasi

**Aladdin minorasi** () yoki **Aladole minorasi** () yoki **Gunbad-i Ala al-Din** ( – Aladdin gumbazi) nomi bilan ham mashhur, Eronning Varamin shahri markazida joylashgan monumental minora. Minora Ilxoniylar davrida qurilgan va qurilishga homiylik qilgan inson qabri ustidagi oʻrnatilgan.

## Arxitekturasi
Qabr ichkarisida silindrsimon minora boʻlib, tashqi tomoni esa oʻttiz ikkita toʻgʻri burchakli uchburchak gardish va ustunlardan iborat. Hazarbof (dekorativ gʻisht, soʻzma-soʻz „ming toʻquv“ degan maʼnoni anglatadi) bezak naqshi yuqori sifatli pishiq gʻishtdan yasalgan gardishlar bilan bezaklangan. Gardishlarning ustki qismi uning zigzag shakliga parallel ravishda yozuv tasmasi bilan bezaklangan. Kornizda ochiq koʻk rangdagi sirlanmagan va sirlangan terakota oʻrtasida joylashtirilgan nozik kafel bilan ziynatlangan. Aksariyat qabr minoralari singari, Aladdin qabr minorasi tashqi tomoni konussimon va ichi sharsimon ikki qavatli gumbazga ega.

## Manbalar
Madina masjidi (Karachi)

**Madina masjidi** () — Karachi Tariq yoʻlida joylashgan masjid. 

2021-yil dekabr oyida Oliy sud masjidni parkda qurilgani uchun buzishga qaror qilgan.

## Manbalar
Suzish 2024-yilgi Yozgi Olimpiada oʻyinlarida – ayollar oʻrtasida 200 metrga chalqancha suzish

2024-yilgi Yozgi Olimpiada oʻyinlarida **ayollar oʻrtasida 100 metrga chalqancha suzish** musobaqasi 2024-yil 1-avgustdan 2-avgustga qadar Parijdagi suv sporti markazida boʻlib oʻtgan.
## Rekordlar
Ushbu musobaqadan avval oʻrnatilgan jahon va olimpiya rekordlari quyidagicha edi:

Musobaqa davomida quyidagi rekordlar oʻrnatilgan:

## Saralash

### Vaqt standarti
Saralash vaqti standartlari 2023-yil 1-martdan 2024-yil 23-iyungacha boʻlgan davrda Xalqaro suzish federatsiyasi tomonidan tasdiqlangan 2023 va 2024-yillardagi jahon chempionatlari, qitʼa chempionatlari, qitʼa suzish musobaqalari, milliy chempionatlar va tanlov sinovlarida, shuningdek, turli xalqaro uchrashuvlarga koʻra olingan.

Quyidagi jadvalda Parij-2024 musobaqalarida ushbu tadbir uchun saralash vaqt standartlari keltirilgan:

## Musobaqa formati
Musobaqa uch bosqichdan iborat: saralash, yarim final va final. Yarim finalda 16 ta eng yaxshi natijaga erishgan suzuvchilar ishtirok etadi. Yarim finalda 8 ta eng yaxshi natija qayd etgan suzuvchilar finalga yo‘l oladi.

## Jadval
Barcha vaqtlar Markaziy Yevropa vaqti (UTC+1) bilan berilgan

## Natijalar

### Saralash

### Yarim final
Ilk saralashdagi holatidan qatʼi nazar, 8 nafar eng yaxshi natijani qayd etgan suzuvchilar finalga yoʻl olishgan.

### Final

## Manbalar
Ali gumbazi

**Ali gumbazi** (forscha: گنبد عالی) – Eronning Abarkuh shahrida qurilgan, 11-asrga oid maqbara minorasi. U 1933-yilda Eronning milliy merosi obyektlari roʻyxatiga 195-raqam bilan kiritilgan.

Maqbarada daylamit hukmdori boʻlgan amir Shams ad-Dovleh ibn Ali Hizorasb va uning onasi dafn etilgan boʻlib, maqbara uning oʻgʻli Firuzan buyrugʻi bilan milodiy 1056-1057-yillarda qurilgan.

## Galereya

Fayl:(1)_کوه_گنبد_عالی،_شهرستان_ابرکوه.jpg
Fayl:(2)_کوه_گنبد_عالی،_شهرستان_ابرکوه.jpg
Fayl:Abarkuh_2020-04-11_15.jpg
Fayl:Gonbad-e_Ali_20190318_15.jpg

## Manbalar
Bobur Bobomurod

**Bobur Bobomurod** (1968-yil 27-fevral, Buxoro shahrida tugʻilgan) – Oʻzbekistonda xizmat koʻrsatgan madaniyat xodimi, shoir.

1995 – 2008-yillarda shoirning „Koʻzgudagi odam“, „Yolgʻiz qolgan ayol“, „Muhabbat yolgʻonlari“, „Elim boʻldi davlatli“, „Buxorodan kuyov qiling“, „Esiz odam“, „Chimyon taronalari“, „Sukutdagi goʻzal“, „Umr bahori“, „Bir kun kelib“, „Yuragim“, „Xudo bergan oʻzbekka“ nomli sheʼriy toʻplamlari chop etilgan.

Oʻzbekiston Yozuvchilar Uyushmasi aʼzosi (1998). Oʻzbekistonda xizmat koʻrsatgan madaniyat xodimi. „Doʻstlik“ ordeni sohibi.

Toshkent davlat iqtisodiyot universiteti madaniyat xodimi. 
## Manbalar

## Havolalar
Tridib Chaudhuri

**Tridib Chaudhuri** (1911-yil 12-dekabr – 1997-yil 11-may) – hindistonlik siyosatchi va Hindiston mustaqilligi faoli. Inqilobiy Sotsialistik partiyaning rahbari va asoschisi. Gʻarbiy Bengaliyaning Baharampur shahridagi Lok Sabha aʼzosi. 1974-yilgi Hindiston prezidentlik saylovlarida muxolifatning qoʻshma nomzodi va Hindistondagi prezidentlik saylovlarida qatnashgan birinchi bengaliyalik inson. 1952-yildan 1984-yilgacha Lok Sabha aʼzosi, 1987-yildan 1997-yil vafotiga qadar Rajya Sabha aʼzosi boʻlgan. Shuningdek, Goa ozodlik harakatida ishtirok etgan. Tridib Chaudhuri Inqilobiy sotsialistik partiyaning asoschilaridan biri hisoblangan.

## 1974-yil Hindistonda prezidentlik saylovi
1974-yil 17-avgustda Hindiston saylov komissiyasi mamlakatda bilvosita 6-prezidentlik saylovlarini oʻtkazgan. Tridib Chaudhuri 189 196 ta ovoz farqi bilan Faxruddin Ali Ahmadga magʻlub boʻlgan.

## Kitoblari
• The Swing Back: A Critical Survey of the Devious Zig-zags of CPI, Political Line (1947–50).

## Manbalar
Ixtiyor Toshpoʻlatov

**Ixtiyor Toshpoʻlatov** () — oʻzbekistonlik futbolchi. Bangladeshning „Rahmatganj“ klubi himoyachisi.

## Manbalar
Afzal at-Tavorix

***Afzal at-Tavorix*** 17-asrda fors tarixchisi tomonidan yozilgan Safaviy Eroni tarixi haqidagi kitobdir. Asar Safaviylar davrida uzoq muddat maʼmuriy xizmat koʻrsatgan muhim oilaga mansub boʻlgan Fazli Isfahoniy Xuzoniy (1639-yildan keyin vafot etgan) tomonidan yozilgan. Asar tugallanmagan, chunki muallifning undan koʻngli toʻlmagan.

## Manbalar

## Adabiyotlar

* 
*
Islomjon Bahromov

**Islomjon Baxromov** (1995-yil 17-iyul Samarqand viloyati, Oʻzbekiston) – oʻzbekistonlik yunon-rum kurashchisi. 2023-yilda Serbiya poytaxti Belgrad shahrida oʻtkazilgan kurash boʻyicha jahon chempionatida 60 kilogramm vazn toifasida bronza medallaridan birini qoʻlga kiritgan. 2019-yilda Xitoyning Sian shahrida oʻtkazilgan kurash boʻyicha Osiyo chempionati musobaqasida oltin medalni qoʻlga kiritgan.

## Faoliyati
2017-yili Turkmanistonning Ashxobod shahrida boʻlib oʻtgan Yopiq inshootlardagi va jang sanʼatlari boʻyicha Osiyo oʻyinlarida 59 kilogramm vazn toifasida bronza medallaridan birini qoʻlga kiritgan.

2018-yilda Baxromov Indoneziyaning Jakarta shahrida boʻlib oʻtgan Osiyo oʻyinlarida 60 kilogramm vazn toifasida ishtirok etib, bronza medali uchun bahsda eronlik Mehrdad Mardaniga yutqazib qoʻygan edi.

2021-yilda Baxromov Xorvatiyaning Zagreb shahrida boʻlib oʻtgan Gran-pri Zagreb Open turnirida 60 kilogramm vazn toifasida oltin medalni qoʻlga kiritgan. 2022-yilda Turkiyaning Istanbul shahrida oʻtkazilgan Vehbi Emre va Hamit Kaplan turnirida 63 kg vazn toifasida oltin medalni qoʻlga kiritgan.

2022-yilda Xitoyning Xanchjou shahrida boʻlib oʻtadigan Osiyo oʻyinlarida 60 kilogramm vazn toifasida bronza medali uchun bahsda magʻlub boʻlgan.
### 2024-yilgi Olimpiya oʻyinlari
Islomjon Bahromov 2024-yilgi Parijdagi Yozgi Olimpiada oʻyinlarining 1/16 finalda qochqinlar jamoasi aʼzosi, asli kelib chiqishi eronlik boʻlgan Jamal Valizodaga qarshi kurash olib bordi va 9:0 hisobida gʻalaba qozondi. 1/8 finalda KXDR vakili Se Ung Ri bilan toʻqnashdi. Bahromov nimchorak finalda KXDR vakili 0:9 hisobida yutqazib qo'ydi. 

## Yutuqlar

## Manbalar

## Havolalar
2024-yilgi Yozgi Olimpiada oʻyinlarida ishtirok etuvchi gimnastikachilar roʻyxati

2024-yilning 27-iyulidan 10-avgustiga qadar Fransiya poytaxti Parij shahrida boʻlib oʻtadigan **[[2024-yilgi Yozgi Olimpiada oʻyinlari]]da oʻz mamlakatlari sharafini himoya qiladigan [[gimnastika]]chilar roʻyxati**. Gimnastikachilar uchta yoʻnalish (sport gimnastikasi, badiiy gimnastika va batutda sakrash) boʻyicha bellashadilar. 

## Sport gimnastikasi bahslarida ishtirok etuvchi erkak gimnastikachilar

### Jamoaviy

### Individual

## Sport gimnastikasi bahslarida ishtirok etuvchi ayol gimnastikachilar

### Jamoaviy

### Individual

## Badiiy gimnastikachilar

### Individual

### Jamoaviy

## Batutda sakrash bahslarida ishtirok etuvchi erkak gimnastikachilar

## Batutda sakrash bahslarida ishtirok etuvchi ayol gimnastikachilar

## Eslatmalar

 
 

## Manbalar
Carlos Kaiser

**Carlos Henrique Raposo** (1963-yil 2-aprelda tugʻilgan) – **Carlos Kaiser** nomi bilan tanilgan braziliyalik firibgar va hujumchi sifatida oʻynagan sobiq futbolchi. Uning qobiliyatlari professional futbolchi uchun qoʻyilgan standartlardan ancha past boʻlsa-da, bir dekadadan ortiqroq davom etgan faoliyati davomida koʻplab jamoalar bilan shartnoma imzolashga muvaffaq boʻlgan. U hech qachon oʻyinga tushmagan. Bir marotaba maydonga tushishiga juda yaqin kelgan paytda ham muxlislar bilan urishib, qizil kartochka olgan va oʻsha oʻyinni ham oʻtkazib yuborgan. Carlos oʻzining oʻyin mahoratini jarohatlar, tez-tez jamoa oʻzgartirish va boshqa nayranglar bilan yashirib kelgan.

## Film
2015-yilning noyabr oyida Kaiser Buyuk Britaniyaning Nods & Volleys Entertainment Limited prodyuserlik kompaniyasi bilan eksklyuziv shartnoma imzolagan. Shartnomaga koʻra u oʻz faoliyati haqida barcha media formatlarda hikoya qilib berishi kerak edi. 2016-yil dekabr oyida intervyuni suratga olish ishlari yakunlangan.

„Kaiser: The Greatest Footballer Never to Play Football“ filmining jahon miqyosidagi premyerasi 2018-yil 21-aprelda Tribeca kinofestivalida boʻlib oʻtgan. Filmni suratga olish ishlarida Carlos Alberto Torres, Zico, Renato Gaúcho, Bebeto, Júnior and Ricardo Rochalarning ham hissalari bor.

## Kitob
2018-yilda jurnalist Rob Smythning Carlos Kaiser haqidagi „Kaiser: The Greatest Footballer Never to Play Football“ nomli kitobi nashr etilgan.

## Manbalar

## Havolalar
* The forgotten story of … Carlos Kaiser, football’s greatest conman
* Neveroyatnaya istoriya Karlosa Kayzera – velichayshego futbolnogo skamera
Yengil atletika 2024-yilgi Yozgi Olimpiada oʻyinlarida – ayollar oʻrtasida balandlikka sakrash

**[[2024-yilgi Yozgi Olimpiada oʻyinlari]]da** ayollar oʻrtasida balandlikka sakrash musobaqasi 2024-yilning 2 va 4-avgust kuni Parij shahridagi Stade de France sahnada boʻlib oʻtadi.

## Kelib chiqishi
1928-yildan boshlab ayollar oʻrtasida balandlikka sakrash musobaqalari Olimpiada oʻyinlari dasturiga kiritilgan.

## Kvalifikastiya

2023-yil 1-iyuldan 2024-yil 30-iyungacha ayollar oʻrtasidagi balandlikka sakrash musobaqasi uchun saralash muddati. 32 nafar sportchi 1,97 m va undan yuqori balandlikka sakrash yoki ushbu musobaqa uchun oʻzlarining Jahon yengil atletika reytingi boʻyicha musobaqaga yoʻllanma olishdi.

## Natija
### Kvalifikastiya

### Final

## Manbalar
Halima Qurbonova

**Halima Hasan qizi Qurbonova** (2002-yil 4-yanvar, Xorazm viloyati Bogʻot tumani) — oʻzbekistonlik dzyudochi. 2017-yildan xalqaro musobaqalarda Oʻzbekiston terma jamoasi safida ishtirok etib keladi. U turli yosh toifalaridagi Osiyo chempionatlarida 3 ta oltin, 1 ta kumush va 1 ta bronza, „Katta dubulgʻa“ tasnifiga kiruvchi turnirlarda 2 ta bronza medali sohibasiga aylangan. 2022-yilgi Yozgi Osiyo oʻyinlarida uchinchi oʻrinni egallagan. -48 kg vazn toifasida 2024-yilgi Yozgi Olimpiada oʻyinlarida ishtirok etgan.

## Manbalar
Belong Together

„**Belong Together**“ – amerikalik qoʻshiqchi Mark Amborning qoʻshigʻi boʻlib, 2024-yil 16-fevralda *Hundred Days Records* leybli orqali Amborning „Rockwood“ nomli debyut studiyaviy albomining uchinchi singli sifatida taqdim etilgan. Qoʻshiqning toʻliq versiyasi premyerasidan oldin TikTokda tarqatilgan. Shuningdek, Amborning chartlarga kirgan birinchi singliga aylangan. Trek Avstriya, Germaniya, Irlandiya va Shveysariya chartlarida kuchli 10 talikka, Avstraliya, Niderlandiya, Norvegiya va Buyuk Britaniya chartlarida esa kuchli 40 talikka kirgan.

## Chiqarilishi
Qoʻshiq chiqarilishidan oldin Ambor oʻzining TikTok akkauntida bir necha hafta davomida qoʻshiq haqida piching qilgan. Qoʻshiqning ikkita versiyasi platformada tarqalgan. Tarona 2024-yil mart oyida Buyuk Britaniyaning Singles Chartida va boshqa koʻplab mamlakatlarning chartlarida kuchli 40 talikka kirgan.

## Chartlar

### Haftalik chartlar

### Oylik chartlar

## Manbalar
Eng kam ish haqiga koʻra Yevropa mamlakatlari roʻyxati

Quyida berilgan roʻyxat Yevropa davlatlaridagi minimal ish haqi (yalpi) ni koʻrsatadi.

Fransiya (35 soat), Belgiya (38 soat), Buyuk Britaniya (38 soat), Germaniya (38 soat), Irlandiya (39 soat) va Monako (39 soat). Koʻpchilik minimal ish haqlari oylik stavkada belgilanadi, lekin baʼzi davlatlar minimal ish haqini soatlik yoki yillik stavkada belgilaydi.

## Xaritalar

### Sof daromad
Quyidagi xarita kattalar uchun soliqlar va ijtimoiy toʻlovlar ushlangandan **keyin** minimal oylik daromadni koʻrsatadi; baʼzi davlatlarda maʼlum yosh toifalari (masalan, 21 yoshdan kichik) uchun boshqa stavka mavjud.

Xaritada toʻq qizil rang bilan belgilangan davlatlarda minimal ish haqi mavjud emas.

### Sof daromad (XQPdagi yashash xarajatlariga moslangan)
Quyidagi xarita kattalar uchun soliqlar va ijtimoiy toʻlovlar ushlangandan keyin va yashash xarajatlariga moslangan holda minimal oylik daromadni koʻrsatadi.

Xaritada quyuq qizil rang bilan belgilangan davlatlarda minimal ish haqi mavjud emas.

### Yalpi daromad
Quyidagi xarita kattalar uchun soliqlar va ijtimoiy toʻlovlar ushlanishidan oldin minimal oylik daromadni koʻrsatadi; baʼzi davlatlarda maʼlum yosh toifalari (masalan, 21 yoshdan kichik) uchun boshqa stavka mavjud.

Xaritada toʻq qizil rang bilan belgilangan davlatlarda minimal ish haqi mavjud emas.

Mamlakatlar boʻyicha yalpi-sof daromad nisbati tafovutlari milliy soliq tizimlarining farqlari natijasidir.

## Mamlakatlar boʻyicha minimal ish haqlari

### Mamlakatlar boʻyicha minimal ish haqlari (boshqa davlatlar)
Asosiy hududlari Osiyoda, Yevropada esa kichik yoki hech qanday hududga ega boʻlmagan davlatlar:

### Mamlakatlar boʻyicha minimal ish haqlari (boshqa hududlar)
Quyidagi roʻyxat cheklangan eʼtirofga ega davlatlarni oʻz ichiga oladi:

## Eng kam ish haqiga ega boʻlmagan mamlakatlar

Baʼzi davlatlarda minimal ish haqi oʻrniga kollektiv mehnat shartnomalari kabi adekvat daromad darajasini belgilash uchun boshqa tizim joriy etilgan. Shuningdek, „Kafolatlangan minimal daromad“ va „Universal birlamchi daromad“ga qarang.

* 
* 
* 
* 
* 
* 
* 
* 
* 
* 
* 

## Taqqoslash uchun

## Manbalar

## Tashqi havolalar
* Eurostat, Monthly minimum wages – bi-annual data
* Eurostat, Minimum wage statistics
* Google – public data: Minimum Wage in Europe
Islom Karimov (maʼnolari)

**Islom Karimov**
* Islom Karimov – Oʻzbekiston Respublikasining birinchi prezidenti
* Islom Karimov (futbolchi, 2000) – oʻzbek professional futbolchisi
* Islom Karimov (futbolchi, 1996) – oʻzbek professional futbolchisi

## Oʻzbekiston
* Islom Karimov nomidagi Toshkent xalqaro aeroporti – Oʻzbekistonning eng yirik aeroporti
* Islom Karimov haykali – Qarshi shahridagi monumental sanʼat yodgorligi
* Islom Karimov nomidagi Toshkent davlat texnika universiteti – Toshkent shahridagi oliy taʼlim muassasasi
* Toshkent davlat texnika universitetining Qoʻqon filiali – Qoʻqon shahridagi oliy taʼlim muassasasi
* Islom Karimov nomidagi Toshkent davlat texnika universiteti Olmaliq filiali – Olmaliq shahridagi oliy taʼlim muassasasi
* Toshkent davlat texnika universitetining Termiz filiali – Termiz shahridagi oliy taʼlim muassasasi
* Islom Karimov koʻchasi (Toshkent) – Toshkent koʻchalaridan biri
* Islom Karimov koʻchasi (Buxoro) – Buxoro koʻchalaridan biri
* Islom Karimov koʻchasi (Samarqand) – Samarqand koʻchalaridan biri
* Islom Karimov koʻchasi (Qarshi) – Qarshi koʻchalaridan biri
* Islom Karimov maqbarasi – Oʻzbekistonning birinchi prezidenti Islom Karimov dafn etilgan joy
* Islom Karimov vafoti – Oʻzbekiston Respublikasi birinchi prezidentining vafot etishi haqidagi maqola

## Boshqa davlatlar
* Islom Karimov maydoni – Moskva shahridagi jamoat bogʻi
* Moskvadagi Islom Karimov haykali – Moskva shahridagi Islom Karimov bogʻida oʻrnatilgan haykal
Keyingi avlod kosmik teleskopi

O'tmishga qaytish albatta hech kimni befarq qoldirmaydi. Shunday imkoniyatlarni taqdim etuvchi teleskop yaratilgan. Teleskop bizni koinotning paydo bo'lgan boshlang'ich nuqtasiga yetaklaydi hamda endigina paydo bo'layotgan mayda osmon jismlari haqida ma'lumot beradi. Teleskopga NASAning 1961-yildan 1968-yilgacha o'sha vaqtdagi ma'muri hamda Merkuriy , Gemini hamda Appolon dasturiga rahbarlik qilgan James Webb sharafiga „*James Webb teleskopi*“ deb nomlangan. 
## Loyihaning ishlab chiqilishi
Teleskop loyihasi NASA , Yevropa kosmik agentligi hamda Kanada kosmik agentliklari hamkorligida ishlab chiqilgan. Loyihada umumiy 17 ta davlat qatnashdi va jami 10 mlrd dollar sarflandi va dunyodagi eng ko'p moliyalashtirilgan teleskop hisoblanadi. 1996-yilda teleskop loyihasini ishlab chiqish boshlangan va bir qancha kamchiliklar va kechikishlar bilan ancha kech tayyor bo'ldi. Aslida teleskop undan oldin yaratilgan Xabbl teleskopining kamchiliklarini tuzatish maqsadida yaratilgan edi va 2007-yilda tugatilishi kerak bo'lgan loyiha 2021-yilda tamomlandi. Shu paytda jamiyat xatto NASAni korrupsiyada aybladi. Teleskop hozirda Xopkins universitetining Baltimordagi kosmik instituti tomonidan boshqariladi. 
## Teleskopning tuzilishi
Teleskop tuzilishi Xabbl teleskopidan ancha farq qilib noodatiy ko'rinishi bilan barchani e'tiborini tortdi. Chunki 18 ta 6 qirrali segmentdan iborat. Uchish davomida noqulaylik tug'dirmasligi uchun qismlari yig'iladigan qilib yaratilgan. JWST(James Webb Space Telescope) optik, yaqin va o'rta infraqizil diapozondagi nurlarni qayd qilgani uchun uning ko'zgulari beriliydan qilingan va usti oltin bilan qoplangan. Sababi oltin ifraqizil nurlani yaxshi qayd qiladi. Asosiy ko'zgusining diametri 6,6 metr , teleskop og'irligi 6,2 tonna. Missiya davomiyligi 10 yil deb belgilangan, ammo uning energiyasi 20 yilga ham yetishi mumkin. Teleskop yerdan taxminan 1,6 million km uzoqda , Lagranj nuqtasida joylashgan.  
## Teleskopning natijalari
Zamonaviy texnologiyalar bilan jihozlangan teleskop Xabbl teleskopi 10 kunda oladigan natijalarni 12 soatda tez va sifatli qilib oladi. Uning qisqa muddatda to'plagan natijalari hammani lol qoldirdi:
*barcha sayyoralarning sifatli rasmlarini xattoki Neptunning halqasini rasmga oldi ;
*tarixdagi eng sovuq yulduzni aniqladi;
*33000 yosh yulduzlar uchun yulduz tug'ilishining belgilarini aniqladi;
*yerdan 12 milliard yorug'lik yili uzoqda joylashgan Eynshteyn halqasini suratga oldi;
*eng muhimi allaqachon 5 ta qora tuynukni aniqladi.
Hozirda endi uning oldida turgan eng muhim vazifalardan biri ekzosayyoralarni topishdir va juda ko'p yangiliklar kutib qolamiz.
Manbalar
## Manbalar
Telekommunikatsiya qurilmasi

**Telekommunikatsiya qurilmasi** (shuningdek, telekom qurilmasi yoki aloqa qurilmasi) – bu telekommunikatsiya maqsadlarida ishlatiladigan apparat turi. 1990-yillardan boshlab, internetning oʻsishi va telekommunikatsiya maʼlumotlarini uzatishda uning rolini oshishi natijasida telekommunikatsiya qurilmalari va IT apparatlari oʻrtasidagi chegaralar qisqargan.

## Turlari
Telekommunikatsiya qurilmalari keng maʼnoda quyidagi toifalarga boʻlinishi mumkin:

**Ommaviy almashinuv vositalari**

* Analog almashinuv

* Raqamli almashinuv
** Voice over IP almashinuvlar
** Virtual reallik (VR)
* **Transmissiya qurilmalari**
** Transmissiya liniyalari
** Optik tolalar
** Mahalliy davrlar
** Baza transceiver stantsiyalari
** Bepul-kosmik optik aloqa
** Kosmosda lazerli aloqa
** Multiplekserlar
** Aloqa sunʼiy yoʻldoshlari
* **Mijozning korxonasi qurilmalari (CPE)**
** Mijozning ofis terminali
** Xususiy almashinuvlar
** Mahalliy tarmoq (LAN)
** Modemlar
** Mobil telefonlar
** Statsionar telefonlar
** Javob mashinalari
** Telegraf mashinalari
** Faks mashinalari
** Peyjerlar
** Routerlar
** Simsiz qurilmalar

## Yarimoʻtkazgichlar
Zamonaviy telekommunikatsiyaning asosiy elementlari MOSFETlardan (metal-oksid-yarimoʻtkazgichli dala-effektli tranzistorlar) qurilgan, jumladan mobil qurilmalar, baza stantsiya modullari, routerlar, RF quvvat kuchaytirgichlari, mikroprotsessorlar, xotira chiplari va telekommunikatsiya zanjirlari. 2005-yil holatiga koʻra, telekommunikatsiya qurilmalari yillik mikroprotsessor bozorining 16,5% ni tashkil etadi.

## Yetkazib beruvchilar
Dunyoning 2017-yildagi daromadi boʻyicha eng yirik telekommunikatsiya qurilmalari yetkazib beruvchilari:

*

## Manbalar
Yuqori texnologiya

**Yuqori texnologiya** (*hay tek* yoki *hay-tek*), shuningdek, **ilgʻor texnologiya** (advanced tech) yoki **ekzotexnologiya** sifatida ham tanilgan, eng ilgʻor texnologiya turi: mavjud boʻlgan eng yuqori turdagi texnologiya. Uni bozordagi eng murakkab yoki eng yangi texnologiya sifatida aniqlash mumkin. Yuqori texnologiyaga qarama-qarshi boʻlgan past texnologiya, odatda oddiy, anʼanaviy yoki mexanik texnologiyalarga ishora qiladi; masalan, slayd qoidasi past texnologiyali hisoblash qurilmasidir . Yuqori texnologiya eskirganida, u past texnologiyaga aylanadi, masalan, vakuum trubkali elektronika. Bundan tashqari, yuqori texnologiya oʻrtacha texnologiya (mid-tech) tushunchasi bilan ham bogʻliq boʻlib, past va yuqori texnologiyaning qarama-qarshi sifatlarini muvozanatlashtiruvchi tushunchadir. Oʻrtacha texnologiya raqamli/avtomatlashtirilgan texnologiyaning samaradorligi va koʻp qirraliligi bilan past texnologiyaning avtonomlik va chidamlilik imkoniyatlarini birlashtiruvchi oʻrtacha daraja sifatida tushunilishi mumkin.

Yuqori texnologiyalar ustida ishlayotgan startaplar (yoki yangi yuqori texnologiyalarni ishlab chiqayotganlar) baʼzida uni chuqur texnologiya deb ataladi; bu atama ilmiy kashfiyotlarga asoslangan buzgʻunchi innovatsiyalarni ham anglatishi mumkin.

Yuqori texnologiya, inson bilan oʻzaro aloqani talab qilmaydigan oʻz-oʻziga xizmat koʻrsatish imkoniyatiga aytilishi mumkin.

## Tarix

Bu ibora 1958-yilda *[[The New York Times]]* gazetasida Yevropa uchun „atom energiyasi“ haqidagi maqolada ishlatilgan: „… Gʻarbiy Yevropa, oʻzining zich aholisi va yuqori texnologiyalari bilan ….“Robert Metz bu atamani 1969-yilda moliyaviy maqolada qoʻllagan, unda Arthur H. Collins of Collins Radio „turli sohalarda yuqori texnologiya patentlarini nazorat qiladi“ deb yozgan va 1971-yildagi maqolada qisqartirilgan shaklini „high tech“ ni ishlatgan.

Yuqori texnologik ishlab chiqarish sanoatining keng qoʻllaniladigan tasnifi 2006-yilda OECD tomonidan taqdim etilgan. Yuqori texnologiya OECD davlatlarida ushbu sanoatlarda foydalaniladigan tadqiqot va rivojlantirish faoliyatining intensivligiga asoslanib, toʻrtta alohida toifaga boʻlingan.

Bugungi kunda, yuqori texnologiya bir qancha iqtisodiyotlarning muhim qismini tashkil etadi. Statista va CTech maʼlumotlariga koʻra yuqori texnologiyaning Isroil iqtisodiyotidagi ulushi dunyodagi eng yuqorisi boʻlib, iqtisodiyotda 20% ulushga ega, yuqori texnologiya Amerika iqtisodiyotining 9.3% ini tashkil qiladi.

## Startap ekotizimlarining reytingi
Bir nechta shaharlar va markazlar global startap ekotizimlari sifatida tavsiflangan. GSER har yili global startap ekotizimlarining reytingini eʼlon qiladi. Tadqiqot har yili eng yaxshi 40 global startap markazlarini reytingini oʻrganadi.

## Yuqori texnologiya eksporti boʻyicha davlatlar roʻyxati
Quyida roʻyxat Birlashgan Millatlar Tashkiloti maʼlumotiga koʻra berilgan, yuqori texnologiyali mahsulotlarni qiymatiga koʻra eng yirik eksport qiluvchi 15 ta davlat roʻyxati keltirilgan (AQSh dollari, million).

*

## Manbalar
Samu Omorodion

**Samuel „Samu“ Omorodion Aghehowa** (2004-yil 5-mayda tugʻilgan) – ispaniyalik professional futbolchi, La Liganing Atlético Madrid klubi hujumchisi.

## Klublardagi karyerasi
### Granada
Ota-onasi nigeriyalik boʻlgan Omorodion Ispaniyaning Melilla shahrida tugʻilgan. U yoshlik chogʻlaridayoq oilasi bilan Sevilla shahriga koʻchib oʻtgan. Dastlab mahalliy AD Nervión klubida toʻp surgan futbolchi keyinchalik 2021-yildan boshlab faoliyatini Granada jamoasining yoshlar akademiyasida davom ettiradi.

2022-yilning 6-martida Omorodion Granada klubining zaxira jamoasi Recreativo Granada safida Marchamalo klubiga qarshi bahsa debyut qilgan. 25-sentabr kungi El Ejido bilan bahsda oʻz hisobiga faoliyatidagi ilk golni yozdirib qoʻygan.

2023-yilning 20-aprelida Omorodion „Nazaríes“ bilan shartnomasini 2028-yilga qadar uzaytirdi. 2022-2023-yilgi mavsum davomida Granada B jamoasi safida 18 ta gol urgan hujumchi La Liga va Preymer-liganing turli klublarida qiziqish uygʻota boshlagan.

2023-yilning 14-avgustida Omorodiona asosiy jamoa bilan La Ligadagi debyutini amalga oshirgan. Atlético Madrid klubiga qarshi uchrashuvda hisobni tenglashtiruvchi gol muallifiga ham aylangan, shunga qaramasdan oʻyin soʻnggida oʻtkazib yuborilgan gollar tufayli jamoasi 3-1 hisobida magʻlubiyatga uchragan.

### Atlético Madrid
2023-yilning 21-avgustida Omorodion rasman Atlético Madrid klubi bilan besh yillik shartnoma imzoladi.

### Deportivo Alavés (ijara)
Oʻsha yilning 26-avgustida Omorodion Ispaniyaning boshqa bir klubi Deportivo Alavés bilan mavsum yakuniga qadar moʻljallangan ijara shartnoma imzoladi. 2023-2024-yilgi mavsumda u La Ligada 8 ta gol urgan holda jamoasining toʻpurariga aylandi.

## Terma jamoadagi karyerasi
Omorodion ham Ispaniya, ham Nigeriya terma jamoalari uchun oʻynash huquqiga ega.

2023-yil aprel oyida Omorodion Ispaniyaning 19 yoshgacha boʻlgan terma jamoasiga ilk chaqiruvini oldi. Oʻsha yilning iyul oyida u Maltada boʻlib oʻtgan 2023-yilgi 19 yoshgacha boʻlgan futbolchilar oʻrtasidagi Yevropa chempionatida ishtirok etdi.

## Statistika

## Sovrinlar
**Shaxsiy**
* La Liga oyning eng yaxshi oʻyinchisi: 2023–2024-yilgi mavsum fevral (Álex Sola bilan)

## Manbalar

## Havolalar
*
*
Saida Iskandarova

**Saida Iskandarova** (1980-yil 12-martda tugʻilgan) – oʻzbekistonlik sobiq suzuvchi, chalqancha suzish boʻyicha ixtisoslashgan, shuningdek, erkin usulda suzish yoʻnalishida ham musobaqalarda qatnashgan. U ikki karra olimpiada oʻyinlari ishtirokchisi (2000; 2004) va hozirda suzish boʻyicha Oʻzbekiston terma jamoasi bosh murabbiyi.

Iskandarova 2000-yilda Sidneyda boʻlib oʻtgan yozgi Olimpiya oʻyinlarida Oʻzbekistonning birinchi ayol suzuvchisi sifatida Olimpiya oʻyinlarida debyut qildi va u yerda ayollar oʻrtasida 50 m masofaga erkin usulda suzishda ishtirok etdi. Toʻrtinchi saralashda ishtirok etgan Saida moldavalik Maria Tregubovadan 0,23 soniyaga ortda qolib, u bilan birga suzganlar orasida oltinchi va umumiy hisobda ellik beshinchi oʻrinni egalladi.

Iskandarova Minskda boʻlib oʻtgan Belarus ochiq chempionatida 2:19,98 natijani qayd etib, 200 m masofaga chalqancha suzish yoʻnalishida 2004-yilda Afinada boʻlib oʻtgan Yozgi Olimpiya oʻyinlariga yoʻllanma oldi. U birinchi saralashda ishtirok etib, Puerto-Rikolik suzuvchi Gretchen Gotay va Gonkonglik Sherry Tsaiga qarshi bahs olib bordi. Saida 2:26,17 natija koʻrsatib, yakunda gʻalaba qozongan sportchi, Tsaidan 6,24 soniya ortda qoldi. Iskandarova yarim finalga chiqa olmadi, chunki u dastlabki bahslarda umumiy hisobda oʻttiz ikkinchi oʻrinni egallagan edi.

## Manbalar

## Havolalar
* Profile – Honored Master of Sports (Start Uzbek)
Piter Nguyen Van Hung

**Piter Nguyen Van Hung** (Vyetnam tili: Phêrô Nguyễn Văn Hùng; Xitoy tili: 阮文雄; Pinyin: Ruǎn Wénxióng; 1958 yilda tugʻilgan) Vyetnamlik avstraliyalik katolik ruhoniysi va Tayvandagi inson huquqlari faoli. U Amerika Qoʻshma Shtatlari Davlat departamenti tomonidan "zamonaviy qullikka barham berish uchun harakat qilgan qahramon" sifatida tan olingan.

## Manbalar

## Havolalar

* 
*
Elsa Zylberstein

**Elsa Zylberstein** (*tugʻilgan paytidagi ismi:* Elza Florens Zylbersztejn; 1968-yil 16-oktyabrda tugʻilgan) – fransuz aktrisasi. Drama yoʻnalishida oʻqiganidan keyin, 1989-yilda aktrisalik karyerasini boshlagan va 60 dan ortiq filmlarda suratga tushgan. U „I’ve Loved You So Long“ (2008) filmi uchun eng yaxshi ikkinchi plandagi aktrisa yoʻnalishida César mukofotini qoʻlga kiritgan.

## Hayoti
Elza Florens Zylbersztejn 1968-yil 16-oktyabrda Parijda tugʻilgan. Otasi polshalik yahudiy Albert Zylbersztejn (1938-yilda tugʻilgan) va onasi fransiyalik katolik Liliane Chenard (1940-yilda tugʻilgan). Uning otasi fizik, onasi esa Dior kompaniyasida kosmetolog boʻlib ishlagan. Uning Benjamin (1970-yilda tugʻilgan) ismli akasi bor. U bolaligidan klassik raqs bilan shugʻullangan. Bakalavr darajasini olganidan soʻng u ingliz tilini oʻrgangan. U badiiy izlanishlarga juda ham qiziqqan. Elsa Zylbersteinning otasi samolyotda tasodifan Sharlotta Ramplni uchratib qolgan va uning maslahati bilan qizini Florent kurslarida Francis Huster qoʻl ostida aktyorlik mahoratini oʻrganish uchun yuborgan.

## Karyerasi

1991-yilda Elsa Zylberstein rejissyor Maurice Pialat tomonidan suratga olingan „Van Gogh“ filmida rol oʻynagan. 1992-yilda u Michel Simon mukofotini qoʻlga kiritgan va „Eng istiqbolli aktrisa“ yoʻnalishida César mukofotiga nomzod boʻlgan. 1993-yilda u „Beau fixe“ filmida talaba rolini oʻynagan va Prix Romy Schneider sovrinini qoʻlga kiritgan.

U Pascale Bailly, Diane Bertrand va ayniqsa Martine Dugowson kabi yosh rejissyorlar uchun ilhom parisi boʻlgan, ular unga „Mina Tannenbaum“ (1994) filmida Romane Bohringer bilan birga bosh rolni taklif qilishgan. Keyin „Farinelli“, „Mr N.“ va „Jefferson in Paris“ filmlarida rol oʻynagan. U „Lautrec“ filmida Suzanne Valadon, keyin esa „Modigliani“ filmida Jeanne Hebuterne rolini oʻynagan. Zylberstein „Man Is a Woman“ filmida qoʻshiqchi rolini oʻynagan. U, shuningdek, rejissyor Raul Ruiz tomonidan suratga olingan "Time Regained, " „Love Torn in a Dream“ va „That Day“ filmlarida ham suratga tushgan.

2006-yilda u „Little Jerusalem“ filmida Kichik Quddusda nikoh bilan bogʻliq muammolarga duch kelgan pravoslav yahudiy ayol, Matilda rolini oʻynadi. U, shuningdek, Christine Angotning romani asosida suratga olingan „J’invente rien“ filmida ham paydo boʻldi. 2008-yilda u Berlin festivalida taqdim etilgan ikkita filmda ishtirok etdi: „I’ve Loved You So Long“ va „La Fabrique des sentiments“.

## Manbalar

## Havolalar

* Official web site 
* 
* 
* Elsa Zylberstein – Actrices Francaises
Kodsiz dasturlash platformasi

**Kodni yozmasdan dasturiy taʼminotni yaratishga imkon beruvchi platformalar (NCDP)** – bu grafik foydalanuvchi interfeyslari va sozlamalar orqali ilovalarni yaratishga imkon beradigan platformalardir.

Kodni yozmasdan dasturiy taʼminotni yaratishga imkon beruvchi platformalar kam kodli dasturiy taʼminot yaratishga imkon beruvchi platformalarga juda yaqin, chunki ikkalasi ham ilovalarni ishlab chiqish jarayonini tezlashtirish uchun moʻljallangan. Biroq, kam kodli platformalardan farqli oʻlaroq, kodsiz dasturlash umuman kod yozishni talab qilmaydi, umuman olganda, bizneslar foydalanishi mumkin boʻlgan oldindan tayyorlangan shablonlarni taklif qiladi. 2010-yillarda ushbu platformalar kengayib, malakali dasturiy taʼminot ishlab chiquvchilarining cheklangan soniga duch kelayotgan kompaniyalar orasida ommalashdi.

Kodsiz dasturlashni yaratishga imkon beruvchi platformalar vizual dasturlash tillariga juda yaqin.

## Foydalanish
Kodni yozmasdan dasturiy taʼminotni yaratishga imkon beruvchi vositalar koʻpincha anʼanaviy IT-dan farqli oʻlaroq, biznes foydalanuvchilari uchun moʻljallangan.
NCDP’dan foydalanishning mumkin boʻlgan afzalliklari quyidagilardan iborat:

# **Tezlik** – NCDP’lar odatda formalar, ish oqimlari va maʼlumotlarni koʻrsatish kabi umumiy ehtiyojlar uchun foydalanuvchi interfeysi va foydalanuvchi tajribasi funksiyalari uchun shablonlar taqdim etadi, bu esa yaratish jarayonining baʼzi qismlarini tezlashtirish imkonini beradi.
# **Boylik** – Bir vaqtlar faqat oddiy ilova funksiyalariga cheklangan NCDP’lar tobora koʻproq xususiyatlarga va integratsiyalarga ega boʻlib, foydalanuvchilarga oʻziga xos biznes ehtiyojlariga mos keladigan ilovalarni loyihalash, ishlab chiqish va joriy etishga imkon beradi.

## Manbalar

## Havolalar
* Pattani, Aneri (16 November 2016) „A coding revolution in the office cube sends message of change to IT“. CNBC. Retrieved 15 November 2017.
Roberto Bellarosa

**Roberto Bellarosa** (1994-yil 23-avgustda tugʻilgan) – belgiyalik qoʻshiqchi. Bellarosa „The Voice Belgique“ tanlovining birinchi gʻolibi sifatida shuhrat qozondi. Shuningdek, u 2013-yilgi Eurovision qo‘shiq tanlovida Belgiya sharafini himoya qilib, 71 ball bilan 12-oʻrinni egalladi.

## Biografiyasi
Roberto Bellarosa 1994-yil 23-avgustda Belgiyaning Wanze shahrida, kelib chiqishi Italiyaning Apulia hududining janubiy mintaqasidagi Vico del Gargano qishlogʻidan boʻlgan futbolchilar oilasida tugʻilgan. Toʻqqiz yoshida uning ota-onasi Huy shahridagi musiqa maktabiga olib borishgan. Xor darslari paytida oʻqituvchisi uning ovozini eshitgandan soʻng ota-onasiga yosh Bellarosani qoʻshimcha qoʻshiq darslariga ham qoʻyishni maslahat bergan.

## Keryerasi
### 2011–12: The Voice Belgique
2011-yilda Bellarosa Jon de Mol tomonidan olib boriladigan „The Voice“ tanlovining Valloniya versiyasida („The Voice Belgique“) ishtirok etgan.

Onlayn ariza topshirgandan soʻng, Bellarosa kastingda qatnashgan va u yerda James Morrisonning „You Give Me Something“ qoʻshigʻini kuylagan. Hakamlar hisoblangan Quentin Mosimann, Lio, Joshua va Beverly Jo Scottlarning barchasi stullarini unga oʻgirib, Bellarosa oxir-oqibat yordamchi murabbiy Tara McDonald bilan Quentin Mosimann jamoasiga qoʻshilishiga qaror qilishgan.

2012-yil 10-aprelda, 16 haftalik musobaqadan soʻng, Bellarosa Sony Music leybli bilan shartnoma tuzib, muxlislarning 57% ovozlarini qoʻlga kiritib, gʻolib deb topilgan.

#### „The Voice Belgique“ loyihasida ijro etilgan qoʻshiqlari roʻyxati

### 2012-13: „Ma voie“ albomi va Eurovision qoʻshiq tanlovi
2012-yilda Bellarosa Belgiya boʻylab 11 nafar boshqa ishtirokchilar bilan birga „The Voice Belgique“ nomli jonli gastrol safarida ishtirok etgan. 2012-yil 6-iyulda Bellarosa oʻzining „The Voice Belgique“ loyihasidagi murabbiyi Quentin Mosimann va yordamchi murabbiyi Tara McDonald bilan birgalikda ishlab oʻzining birinchi „Je Crois“ singlini chiqargan. Uning birinchi albomi „Ma voie“ 2012-yil 21-sentyabrda, ikkinchi singli „Apprends-moi“ esa 2012-yil 26-oktyabrda chiqqan.

2012-yil 16-noyabrda „Radio Télévision Belge Francophone“ (RTBF) tomonidan Bellarosa Shvetsiyaning Malmö shahrida boʻlib oʻtadigan Eurovision 2013 qoʻshiq tanlovida Belgiya sharafini „Love Kills“ qoʻshigʻi bilan himoya qilishi eʼlon qilingan. U tanlov finaliga chiqqan va yakunda 12-oʻrinni egallagan.

## Diskografiyasi

### Albomlari

### Singllari

### Boshqa qoʻshiqlari

## Manbalar

## Havolalar
* Roberto Bellarosa  on *The Voice Belgique*
Abduvohid Gʻulomov

**Abduvohid Gʻulomov** () – oʻzbekistonlik futbolchi. Hozirda Oʻzbekiston Superligasi „Andijon“ klubida oʻng qanot himoyachisi sifatida toʻp surmoqda. Uning transfer narxi 200 ming yevroga baholangan.
## Yutuqlar

* Oʻzbekiston Kubogi sohibi: 2024

## Manbalar
Aranzas koʻrfazi

**Aranzas koʻrfazi** – Korpus Kristidan taxminan 30 milya (48 km) shimoli-sharqda va San-Antoniodan 173 milya (278 km) janubda joylashgan Texas boltigʻi sohilidagi koʻrfazdir. U Meksika koʻrfazi va San-Xose (shuningdek, Sent deb ataladi) orolini bir-biridan ajratib turadi. Aranzas – koʻrfazdan Meksika boltigʻiga toʻgʻridan-toʻgʻri olib boradigan yoʻldir. Aranzas dovoni va Port Aranzas shaharning janubiy qismida, Rokport esa markaziy- gʻarbiy qirgʻoqda joylashgan. Koʻrfaz yon tomonlama shimoli-sharqiy va janubi-gʻarbiy tomonga yoʻnaltirilgan va janubi-gʻarbda Redfish koʻrfazi, gʻarbda Kopano koʻrfazi, shimolda Sent-Charlz koʻrfazi va shimoli-sharqda Mesquite koʻrfazi bilan kengaygan.. Aranzas koʻrfazi Texas koʻrfazi sohilidagi yettita yirik dengizga quyilish joyidan biridir. Koʻrfazda aholining qadimiy boy tarixi bor. Jumladan ming yilliklarga oid qadimiy mahalliy amerikaliklarning lagerlari, 19-asrning Lamar va Aranzas kabi Yevropa immigrantlar shaharlari va hozirgi Rokport, Fulton va Aranzas dovoni shaharlari mavjud. Qisqichbaqalar, baliqlar, moy va shu kabilar savdosi koʻrfazga yoki unga yaqin joyda joylashgan boʻlib, mahalliy iqtisodiyotga katta hissa qoʻshadi.

## Tarixi
Odamlar birinchi marta Aranzas koʻrfazi atrofidagi hududda taxminan 6000-8000 yil oldin yashagan. Bu nom koʻrfaz yaqinida 4000 yillik lagerlari topilgan Aranzas hindulari deb nomlangan mahalliy aholi guruhidan olingan. Koʻchmanchi Aranzaslar bu hududni miloddan avvalgi 1200-1300 -yillarda tark etgan. Arxeologlarning fikriga koʻra, Karankava va Koahuiltekan aholisi birlashgan va 1400- yilga kelib bu hududga koʻchib oʻtgan. 1800-yillarga kelib yevropalik tadqiqotchilar tomonidan yuqtirilgan yuqumli kasalliklar tufayli ular jiddiy yoʻqotishlarga duch kelishdi va ancha qisqarishdi. Ispaniyalik Alonso Alvares de Pineda 1519-yilda koʻrfazda suzib oʻtgan birinchi yevropalik hisoblanadi. Bir asrdan koʻproq vaqt oʻtgach, 17-asr oxirida fransuzlar Texasda mustamlaka oʻrnatmaguncha, ispanlar bu hududga unchalik qiziqish bildirmaganlar. Bu vaqtda Alonso De Leonga bu hududda aholi punkti qurish buyurilgan, ammo koʻrfazda doimiy koloniya hech qachon tashkil etilmagan.

## Xususiyatlari
Oʻrtacha Aranzas koʻrfazi tizimi 3 metr chuqurlikda va taxminan 539 kvadrat kilometrni egallaydi. Hududi koʻrfazning oʻzi va uning kengaytmalaridan iborat. Asosiy kengaytmalarga quyidagilar kiradi: Lamar yarim orolining sharqida Sent-Charlz koʻrfazi; Kopano koʻrfazi, Live Oak va Lamar yarim orollarining gʻarbida, koʻrfazning shimoli-sharqida Mesquite koʻrfazi va janubi-gʻarbda Redfish koʻrfazi. Redfish koʻrfazi baʼzan Korpus Kristi koʻrfazining kengaytmasi hisoblanadi. Koʻrfazga har soniyada taxminan 28 kub metr suv quyiladi. Meksika koʻrfazi bilan suv almashinuvi Sidar Bayou va Aranzas dovonida sodir boʻladi. Dengiz suvi almashinuvi natijasida koʻrfazning shoʻrligi dengiz suvining oʻrtacha 35 ppt ga nisbatan ming kishiga 15 qismni tashkil qiladi. Gvadalupe daryosining San-Antonio koʻrfaziga taʼsiridan chuchuk suv oqimlari ham keladi. Umumiy chuchuk suv taʼsiri tizim hajmining 60-70 foizini tashkil qiladi, Bu minimal deb hisoblanadi.

## Manbalar
2024-yilgi Yozgi Olimpiada oʻyinlarida gimnastika – erkaklar oʻrtasidagi saralash bosqichi

2024-yil 27-iyul kuni Bercy Arenada **[[2024-yilgi Yozgi Olimpiada o‘yinlari]]da erkaklar oʻrtasidagi [[sport gimnastikasi]] musobaqalariga saralash bosqichi** boʻlib oʻtdi. Saralashda: jamoaviy bahslarda 8 ta jamoa, koʻpkurash boʻyicha individual bahslarda 24 nafar gimnastikachi va oltita dastur bahslarining har birida 8 nafar gimnastikachi finalga yoʻllanmani qoʻlga kiritdi. Musobaqa uchta kichik guruhga boʻlingan.
## Kichik guruhlar

Jamoaviy koʻpkurash musobaqasida ishtirok etgan mamlakatlardan gimnastikachilar bir guruhga, qolgan gimnastikachilar esa oltita aralash guruhlardan biriga birlashtirildi. Xalqaro gimnastika federatsiyasi tomonidan oʻtkazilgan durangdan soʻng guruhlar uchta boʻlimga boʻlingan. Guruhlar oltita dasturning har biridan birgalikda ishtirok etishadi.

## Natijalar

### Jamoaviy koʻpkurash

### Individual koʻpkurash

### Erkin mashqlar

### Otda bajariladigan mashqlar

### Halqada bajariladigan mashqlar

### Tayanib sakrash

### Parallel qoʻshpoyada bajariladigan mashqlar

### Yakkachoʻpda bajariladigan mashqlar

## Izohlar

## Manbalar
Ilya Sibirsev

**Sibirsev Ilya Pavlovich** (28-aprel, 2001-yil; Oltoy oʻlkasi, Rossiya) – Oʻzbekiston terma jamoasining professional suzuvchisi. 200, 400 va 800 metr suzish boʻyicha bir necha marta chempion boʻlgan. Parijdagi 2024-yilgi yozgi Olimpiada ishtirokchisi.

## Karyera
2021-yildan Oʻzbekiston terma jamoasi aʼzosi. Murabbiyi – Sherzod Inogʻomov.

Ilya Sibirsev AQSHning Kentukki shtatidagi „Louisville“ universitetining sport klubida doimiy mashgʻulotlarni olib boradi. Erkin usulda suzish yoʻnalishiga ixtisoslashgan Ilya Okean ortida oʻtgan turli xalqaro musobaqalarda shohsupadan joy olgan.

2023-yil 11-fevral kuni Qatarning Doʻha shahrida boʻlib oʻtgan suv sport turlari boʻyicha jahon chempionatida ishtirok etgan. Shu kuni u 3:50.9 daqiqada 400 metr suzish boʻyicha Oʻzbekiston rekordini yangiladi.

2023-yil 13-fevral kuni Dohada boʻlib oʻtgan suv sport turlari boʻyicha jahon chempionatida Ilya 800 metr suzgan, natijasi 7:53.87 daqiqa boʻlgan. Afsuski, bu natija davom etish uchun yetarli boʻlmadi, ammo shunga qaramay, bu natija bilan Oʻzbekistonda yana bir rekordini yangiladi.

2024-yil iyun oyida Kanadada Vankuver shahrida suzish boʻyicha xalqaro musobaqasi boʻlib oʻtgan. 800 metrga final suzishida Ilya 7:50.05 daqiqada suzib oʻtgan va shu bilan 1-oʻrinni egallab, oltin medalni qoʻlga kiritdi. Bundan tashqari, u 2024-yilgi yozgi Olimpiya oʻyinlariga Parijga yoʻllanmani qoʻlga kiritgan. Shuni hisobga olish kerakki, yakuniy suzishda normativ 7:51.65 daqiqa oʻrnatilgan edi. Ilya normativni belgilangan vaqtdan oldin bajargan va shu bilan Parijdagi 2024-yilgi yozgi Olimpiya oʻyinlariga ikkinchi yoʻllanmani qoʻlga kiritgan.

2024-yil 27-iyulda Parijdagi yozgi Olimpiya oʻyinlarida 400 metrga suzishda Ilya 3:51.52 daqiqada suzdi va shu bilan 3-oʻrinni egalladi. Ammo afsuski, bu natija finalga oʻtish uchun etarli emas edi.

2024-yil 29-iyulda Parijdagi yozgi Olimpiya oʻyinlarida 800 metrga suzishda Ilya 7:56.67 daqiqada suzdi, ammo afsuski, bu natija final uchun etarli boʻlmadi va shu bilan u olimpiadada ishtirokini yakunladi.

## Manbalar
Meerim Jumanazarova

**Meerim Jumanazarova** (; 9-noyabr, 1999-yil, Qirgʻiziston Respublikasi, Talas viloyati, Baqay-Ota tumani) — qirgʻizistonlik sportchi, erkin kurash boʻyicha jahon chempioni (2021), Jahon kubogi sovrindori (2020), Tokio Olimpiadasining bronza medali sovrindori (2020). ), Osiyo chempioni (2021) va Osiyo oʻyinlari sovrindori. Erkin kurash bo'yicha xalqaro toifadagi sportchi.
## Karyerasi
Jumanazarova 2018-yilgi Yozgi Osiyo oʻyinlarida ayollar o'rtasidagi (68 kg) erkin kurash bo'yicha bronza medalining sovrindori bo'ldi..

2020-yilda Serbiyaning Belgrad shahrida bo'lib o'tgan Yakka kurash bo'yicha Jahon Kubogida (68 kg) oltin medalni qo'lga kiritdi .
## Manbalar